als_Latn dik_Latn sag_Latn
Këngëtarja londineze e lindur në Kosovë do të këndojë sot në mbrëmjen e ndarjes së Çmimeve Oscars, por suksesin e parë e ka pasur në qilimin e kuq ku parakalojnë yjet e filmit dhe muzikës.
E veshur me një fustan nga firma e famshme e modës “Marchesa”, Rita ka fituar lavdërime e pasthirrma habie gjatë parakalimit dhe në komentet e ekspertëve dhe kritikëve të modës.
Fustani I saj I derdhur prej satini, një blu e errët marramendëse është shquar për formën e zgjatur tip bisht-peshku, me kristale të qepura dhe palat arkitektonike.
Këngëtarja shqiptare Rita Ora është nominuar për çmimin “Oscar” për kolonën zanore më të mire, me këngën “Grateful”.
Kënga e Ritës është përdorur për filmin e vitit 2013 “Beyond the Lights”, i cili është nominuar për këngën më të mirë origjinale në ceremoninë e 87 të ndarjes së çmimeve prestigjioze, transmeton koha.net.
Kënga është komponuar nga Diane Warren, e cila pritet ta pranojë çmimin i cili jepet për kompozitorin apo kompozitorët e këngës.
Të nominuarit për kategorinë Kënga Origjinale zakonisht performojnë gjatë ceremonisë, që do të thotë se Rita do të jetë e pranishme për “Oscar” që do të mbahet më 22 shkurt në Los Angeles.
“Grateful” do të përballet me konkurrencë të madhe nga “Everything is Awesome”, kolonë zanore e filmit “The Lego Movie”.
John Legend dhe Common janë nominuar në këtë kategori për këngën “Glory”, e cila është përdorur në filmin “Selma”.
Të nominuarit tjerë janë Adam Levine me këngën “Lost Stars” dhe Glen Campbellme këngën “Im Not Gonna Miss You”. (r.a. Illyria)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn